**RAPORT DE ACTIVITATE**

**PE ANUL 2023**

**CĂMINUL CULTURAL COMUNA ION CREANGĂ**

Căminul Cultural comuna Ion Creangă funcţionează in conformitate cu H.C.L nr. 35 din 21.07.2015 privind organizarea si functionarea Căminelor culturale din comuna Ion Creangă, jud. Neamt și OUG nr. 118/ 2006 privind înfiinţarea, organizarea şi desfăşurarea activităţii aşezămintelor culturale, cu modificările și completările ulterioare.

In anexa nr. 1 din hotararea de mai sus este aprobat Regulamentul de organizare si functionare a Caminelor culturale din Comuna Ion Creanga , iar la anexa nr. 2 s-a aprobat Statutul Caminelor culturale care certifica organizarea si functionarea: Caminului cultural din satul Ion Creanga, Caminului cultural din satul Recea, Caminului cultural din satul Izvoru, Caminului cultural din satul Stejaru , Caminului cultural din satul Averesti, ca asezaminte culturale fara personalitate juridica, in subordinea Consiliului local , iar functionarea lor este asigurata prin personal de specialitate al primarului comunei Ion Creanga. Işi desfăşoară activitatea, în principal, pe bază de programe şi proiecte elaborate de conducerea acestora, în concordanţa cu strategiile culturale şi educativ-formative stabilite de autorităţile administratiei publice locale în subordinea cărora funcţionează și în concordanţă cu strategia culturala stabilită.

Pentru realizarea obiectivelor stabilite de O.U.G. nr.118/2006, privind infiinţarea, organizarea şi desfăşurarea activităţii aşezămintelor culturale şi a obligaţiilor asumate, căminul cultural, în perioada de referinţă supusă analizei, a urmărit diversificarea formelor de colaborare cu instituţiile de cultură, învăţământ, asociaţii culturale, instituţii profesioniste având ca finalitate obiectivă sporirea vizibilităţii instituţiei, atragerea unui număr mai mare de locuitori la activităţile cultural-educative şi artistice.

Căminul Cultural a colaborat cu următoarele instituţii: Primăria, Consiliul Local al comunei Ion Creanga , Biblioteca comunală, Centrul Judeţean de Cultură Neamt, Şcoala Gimnazială comuna Ion Creanga si cu colaboratorii: Grupul vocal ,, Brătienii “: Trișcău Larisa – Eugenia, Stan Georgiana, Iordăchioaie Ariana- Stefania, precum si : Chelaru Ștefania- Fabiana, Enea Denisa – Maria, Strugaru Andreea, Aiacoboaiei Elena- Alexandra, Stan Gheorghe din Comuna Ion Creanga , Ansamblul folcloric,, Plai Moldovenesc“, Ansamblul folcloric ,, Floricică de la munte “,Ansamblul Folcloric ,, Comorile Neamului “,Grupul vocal Sânzâiene ,Costică Matei Creangă, Cristina Candelea, Ștefan Enășel, Grigore Gherman, Ion Paladi si nu in ultimul rand, interpreta de muzică pop, Diana CONSTANTIN cunoscuta sub numele de ANDIA , originara din satul Recea, comuna Ion Creanga.

Cu ocazia manifestarilor organizate cu prilejul Zilei comunei Ion Creangă s-a avut in vedere, în principal, antrenarea unor largi segmente ale populaţiei la viaţa colectivităţii, concentrând atenţia asupra valorilor reprezentative, care asigură notă distinctă asupra personalităţii comunei noastre, precum şi oferirea unei zile de destindere şi voie bună, sens în care au fost organizate programe culturale şi artistice. Evenimentul se află pe site-ul Primaria comunei Ion Creanga.

Inălţarea Domnului - Ziua Eroilor, ocazie cu care au fost comemorati Eroii neamului , Rugăciune de mulțumire ,, Te Deum “ oficiată de Preoții din Comuna Ion Creangă având în program slujba de pomenire a eroilor, depuneri de coroane şi evocarea tradiţiilor de luptă ale armatei române.

In 13 septembrie a unit preoți slujitori ai parohiilor din Protopopiatul Romanului, copiii, învățătorii și profesorii școlilor din comuna Ion Creangă, consilierii și aleșii locali, locuitori ai comunei și nu numai, într-un moment de rugăciune pe „Drumul Crucii” pe dealul Muncelului până la Schitul Muncel ”Izvorul Tămăduirii”. Evenimentul se află pe site-ul Primaria comunei Ion Creanga

Cu ocazia sărbătoririi Zilei Naţionale a României au fost organizate manifestările, festivitate la Monumentul Eroilor, moment in parteneriat cu administraţia locală si Scoala Gimnaziala comuna Ion Creanga .

 În colaborare cu administraţia locală Căminul Cultural a organizat ample activităţi unde s-au prezentat tradiţiile de iarnă în toată diversitatea şi autenticitatea lor, s-au descoperit noi valori ale culturii româneşti, alături de oameni dedicaţi, dornici să păstreze încă vie frumuseţea tradiţiilor şi a datinilor, a cântecului şi dasului popular, a meşteşugurilor tradiţionale, a portului şi graiului popular, s-au scos la iveală valori, tradiţii şi obiceiuri locale. Parteneri în acest proiect au fost reprezentanţi din satele comunei Ion Creanga si nu numai alături de care s-au organizat in data de 31 decembrie ,, Festivalul de datini si obiceiuri stramosesti ,, „Plugușorul”, „Capra”, „Căluțul” , „ Banda de Artiștii”, ,,Banda de haiduci” , „Dansul măștilor”, „Ursul” și „Dansul măștilor”, ,,Mascatii de la Ion Creanga ” , precum si Cântec și voie bună, program artistic susținut de rapsozii populari autohtoni. Anul trecut peste 500 de copii au beneficiat de daruri ( pachete cadou- preșcolari și scolari ) în proiectul cultural ,, Pom de Craciun ’’.

 Pe plan local activeaza si suntem mândri cu echipă de fotbal ,, Vointa Ion Creanga’’

 cu o evolutie foarte buna , meritul fiind al domnului presedinte Gheorghe Leonte (antrenor – instructor).

În realizarea activităților Căminului Cultural am avut:

- susţinerea financiară a Primăriei şi Consiliului Local, care asigura buna funcţionare a instituţiei şi materializarea programelor cultural-educative şi artistice stabilite de Căminul cultural;

- susţinerea Consiliului Judeţean şi a Centrului Judeţean de Cultură;

- existenţa tradiţiilor cultural şi religioase au putut determina de asemenea organizarea acestor evenimente;

- susţinerea şi sprijinul constant al comunităţii;

- parteneriatele încheiate cu instituţii de cultură şi învăţământ judeţene şi locale ce permit organizarea

de festivaluri;

- situarea Căminului Cultural în zona centrală şi constructia noua a acestuia , realizarea parcului recreeativ cu numele ,, Parc Tei,, oferă condiţii optime pentru organizarea de activităţi culturale ;

- Promovarea imaginii Căminului Cultural reprezintă un plus de calitate care însumează efortul comun, în acest sens vizibilitatea sa fiind necesară şi oportună în momentele cheie ale evoluţiei Căminului Cultural.

Activitățile Căminului Cultural au avut de suferit din dificultăţi de finanţare a proiectelor culturale, în lipsa sponsorizărilor;

Pentru o mai bună organizare se are în vedere:

- organizarea anuală a unor evenimente cultural-educative şi artistice care au un precedent şi care sunt deja cunoscute pe plan judeţean şi naţional;

- crearea unei imagini a localităţi care respectă personalităţile şi valorile culturale, permite atragerea în organizarea şi desfăşurarea evenimentelor a unor persoane reprezentative din diverse domenii de activitate;

- dezvoltarea unei strategii pentru educaţia permanentă

- organizarea de evenimente culturale pentru toate categoriile sociale şi atragerea publicului din localităţile învecinate;

- stabilirea unui dialog socio-cultural cu membrii comunităţii.

Activitatea Căminului Cultural este influențată de:

- plecarea tinerilor nu mai asigură o perspectivă bună vieţii spirituale, dezvoltării şi permanentizării ei;

- lipsa soluţiilor pentru problemele socio-economice ce afectează societatea și în mare măsură cultura, îndepărtează oamenii de instituţiile de cultură;

- efectul globalizării poate avea urmări greu de anticipat deoarece la nivelul comunităţilor locale nu se vor face eforturi de conservare a tot ce este mai valoros în tradiţia neamului românesc.

Misiunea pe care Căminul Cultural din comuna Ion Creanga, trebuie să şi-o asume în prezent este de a acţiona pentru diversificarea şi creşterea calităţii actului de cultură, pentru conlucrarea factorilor decizionali la nivel administrativ cu cei din instituţiile de cultură şi învăţământ, fundaţii, asociaţii, societatea civilă, într-o activă şi continuă activitate care să satisfacă nevoile culturale ale comunităţii.

Activităţile cultural-educative şi artistice organizate de Căminul Cultural în perioada 01.01.2023-31.12.2023, au fost promovate prin diverse mijloace: bannere, afişe, pliante, anunţarea principalelor evenimente culturale a Căminului Cultural pe site, faceebook .ne-am propus continuarea modalităţilor tradiţionale de sondare a cerinţelor locuitorilor privind forma şi conţinutul activităţilor cultural-educative şi artistice , creşterea numărului de participanţi, grupa de vârstă 10-18 ani, 19- 25 de ani şi a celor cu vârsta între 40-50 de ani şi menţinerea celor care au participat activ la activităţile culturale.

Pe termen lung, Căminul Cultural va răspunde prin activităţi educative bine structurate cerinţelor de educaţie a întregii comunităţi locale, realizând un echilibru al participanţilor din punct de vedere socio-profesional.

Copii preşcolari reprezintă o categorie de public care necesită un anumit tip de abordare, prin intermediul formatorilor acestora - parinti, educatori, bunici.

Elevii din şcoli vor fi menţinuţi ca participanţi la programele instituţiei prin încheierea de acorduri de parteneriat care să cuprindă activităţi care să satisfacă cerinţele de educaţie a acestei categorii.

Adulţii inactivi social, şomerii şi pensionari vor fi atraşi la Căminul Cultural prin implicarea lor în viaţa culturală.

Organizarea acestor evenimente culturale a putut fi realizată cu fonduri de la bugetul local. Ne-am preocupat de conservarea şi valorificarea potenţialului folkloric local, al obiceiurilor şi meşteşugurilor tradiţionale.

Au fost sprijinite proiectele culturale iniţiate de alte instituţii.

S-a pus accent pe reflectarea activităţiilor culturale în mediul virtual.

Au fost duse la îndeplinire dispoziţiile primarului şi hotărârile consiliului local.

Au fost protejate bunurile din patrimonial cultural, împotriva oricăror fapte comisive sau omisive care pot duce la degradarea, distrugerea, pierderea, sustragerea acestora.

Referitor la veniturile Căminului Cultural precizăm că acesta nu realizează venituri proprii, nefiind o instituţie care se autofinanţează, veniturile fiind cuprinse în totalul de venituri U.A.T Comuna Ion Creanga.

Bugetul de venituri şi cheltuieli pentru anul 2023, a fost aprobat prin Hotararea Consiliului Local nr. 11 /31.01.2023 , cu modificarile si completarile ulterioare :

CONTUL DE EXECUTIE LA 31.12.2023:

- total cheltuieli: 485.518 lei

din care:

 - cheltuieli de personal: 70.742 lei

* Investitii aprobate : Teren minifotbal Stejaru: 179.871 lei
* Transferuri : Asociatia sportiva: 120.000 lei
* Ziua comunei + datini si obiceiuri Anul Nou, Pom de Craciun : 114.905 lei

Total venituri : 7.661 lei

din care:

 - venituri din inchirieri camine culturale = 2.459 lei

 - venituri din inchirieri teren minifotbal = 5.202 lei

Pentru perioada urmatoare preocuparea principală va fi pentru functionarea unui muzeu, motivate de donatiile facute de cetatenii ai comunei , a unor obiecte vechi , care vor duce mai departe valorile noastre culturale.

ÎNTOCMIT,

ADMINISTRATOR CĂMIN CULTURAL ,

ADRIAN BACIU